# Garret Hobart

|  |
| --- |
| Garet Hobart |
|
Garet Hobart |
| Biografija |
| Datum rođenja
 | (1844-juna-03)3. juna 1844.
 |
| Mesto rođenja
 | Long Branč (SAD)
 |
| Datum smrti
 | 21. novembra 1899. (dob: 55)
 |
| Mesto smrti
 | Paterson (SAD)
 |
| Politička partija
 | Republikanska stranka SAD
 |
| Diploma sa
 | Rutgers University
 |
|  |
| uredi  |

**Garet Ogastus Hobart** (engleski: *Garret Augustus Hobart*; Long Branč, 3. jun 1844 — Paterson, 21. novembar 1899) je bio 24. potpredsednik Sjedinjenih Država u periodu od 1897. do 1899, za vreme vladavine predsednika Vilijama Makinlija. Bio je šesti američki potpredsednik koji je umro za vreme trajanja svog mandata.

Hobart je rođen u Long Branču, Nju Džerzi, na atlantskoj obali, i odrastao je u obližnjem Marlborou. Nakon što je pohađao Rutgers koledž, Hobart se bavio pravom sa poznatim pravnikom Sokratesom Tatlom iz Patersona. Osim toga, Hobart se oženio Tatlovom ćerkom, Dženi Tatl Hobart. Iako je retko sam ulazio u sudnicu, Hobart se obogatio kao korporativni advokat.

Hobart je bio na lokalnim upravnim pozicijama, a zatim se kao republikanac uspešno kandidovao za Skupštinu Nju Džerzija, i za Senat Nju Džerzija. Hobart je bio dugogodišnji partijski zvaničnik, i delegati iz Nju Džerzija su odlučili da ga na Republikanskoj nacionalnoj konvenciji 1896. nominuju za potpredsednika. Hobartovi politički stavovi su bili slični sa stavovima Makinlija, za koga se očekivalo da će biti republikanski predsednički kandidat. Kako je Nju Džerzi bio bitna država na predstojećim izborima, Makinli i njegov bliski saradnik, budući senator Mark Hana su odlučili da na konvenciji bude izabran Hobart. Makinli i Hobart su pobedili na predsedničkim izborima.

Kao potpredsednik, Hobart je bio popularna ličnost u Vašingtonu, i blizak savetnik Makinlija. Hobartov takt i dobar smisao za humor su bili od koristi Predsedniku, kao na primer sredinom 1899, kada sekretar rata Rasel Alger nije shvatao da Makinli želi da on napusti položaj. Hobart je pozvao Algera u svoju letnju rezidenciju u Nju Džerzi, objasnio mu situaciju, i sekretar Alger je podneo ostavku Makinliju po povratku u Vašington. Hobart je umro u novembru 1899, od srčane bolesti sa 55 godina; njegovo mesto u trci za potpredsednika na izborima 1900. je zauzeo guverner Njujorka, Teodor Ruzvelt.

## Izvori

## Bibliografija

* Connolly, Michael J. (2010). „'I Make Politics My Recreation': Vice President Garret A. Hobart and Nineteenth Century Republican Business Politics”. *New Jersey History* (Newark, N.J.: New Jersey Historical Society) **125** (1): 20–39. Arhivirano iz originala na datum 2013-09-22. Pristupljeno November 30, 2011.
* Croly, Herbert (1912). *Marcus Alonzo Hanna: His Life and Work*. New York: The Macmillan Company. OCLC 715683. Pristupljeno 28. 10. 2011.
* Gould, Lewis L. (1980). *The Presidency of William McKinley*. American Presidency. Lawrence, Kan.: University Press of Kansas. ISBN 978-0-7006-0206-3.
* Hatfield, Mark O. (1997). *Vice Presidents of the United States, 1789-1993*. Washington, D.C.: United States Government Printing Office. ISBN 978-0-7567-0968-6.
* Hobart, Jennie (1930). *Memories*. Mount Vernon, N.Y.: William Edwin Rudge. OCLC 4428978.
* Horner, William T. (2010). *Ohio's Kingmaker: Mark Hanna, Man and Myth*. Athens, Ohio: Ohio University Press. ISBN 9780821418949.
* Jones, Stanley L. (1964). *The Presidential Election of 1896*. Madison, Wis.: University of Wisconsin Press. OCLC 445683.
* Leech, Margaret (1959). *In the Days of McKinley*. New York: Harper and Brothers. OCLC 456809.
* Magie, David (1910). *Life of Garret Augustus Hobart*. New York: G. P. Putnam and Sons. Pristupljeno November 22, 2011.
* Morgan, H. Wayne (2003). *William McKinley and His America* (revised izd.). Kent, Ohio: The Kent State University Press. ISBN 9780873387651.
* Rhodes, James Ford (1922). *The McKinley and Roosevelt Administrations, 1897-1909*. New York: The Macmillan Company. OCLC 457006. Pristupljeno 28. 10. 2011.
* Williams, R. Hal (2010). *Realigning America: McKinley, Bryan and the Remarkable Election of 1896*. Lawrence, Kan.: University Press of Kansas. ISBN 9780700617210.

## Vanjske veze

* Biografija na sajtu Senata Sjedinjenih Država